ROJNA ออกหุ้นกู้ 2 พันลบ.อายุ 3 ปี ดอกเบี้ย 3.95% ขายรายใหญ่
ROJNA ออกหุ้นกู้ 2 พันลบ.อายุ 3 ปี ดอกเบี้ย 3.95% ขายรายใหญ่ 8-9,11 พ.ค.
4 พ.ค. 2560

บริษัท สวนอุตสาหกรรมโรจนะ จำกัด (มหาชน) หรือ ROJNA ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้บริษัท ครั้งที่ 1/2560 มูลค่าไม่เกิน 2,000 ล้านบาท อายุ 3 ปี ครบกำหนดไถ่ถอนปี พ.ศ.2563 อัตราดอกเบี้ยคงที่ 3.95% ต่อปี
โดยจะชำระดอกเบี้ยทุกๆ 3 เดือน โดยเปิดขายให้แก่ผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 8-9 และ 11 พ.ค.60 ผ่านธนาคารไทยพาณิชย์ และ บล.ภัทร ซึ่งเป็นผู้จัดการการจัดจำหน่ายหุ้นกู้
อันดับความน่าเชื่อถือของบริษัทที่ “BBB+” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 28 ต.ค.59 โดยบริษัทมีวัตถุประสงค์นำเงินที่ได้จากการออกหุ้นกู้ครั้งนี้ไปใช้ในกิจการทั่วไป รวมถึงการชำระคืนเงินกู้ และ/หรือหุ้นกู้ที่ครบกำหนด